Lene Vågslid

Lene Vågslid (født 1986) er en norsk politiker (Ap) som fra 4. februar 2025 er barne- og familieminister i Jonas Gahr Støres regjering.

Hun var leder i Telemark AUF 2003–2006, og har vært styremedlem i Telemark Arbeiderparti siden 2003. Vågslid ble innvalgt på Telemark fylkesting i 2007 og ble valgt som 1. vararepresentant til Stortinget fra Telemark i 2009. Hun møtte fast for Gunn Olsen på Stortinget fra oktober 2010 og var medlem av Stortingets familie- og kulturkomité i perioden fra 2010 til 2013.

Under stortingsvalget 2013 ble hun nominert på andreplass på Arbeiderpartiets liste i TelemarkEskil Pedersen vraket som stortingskandidat NRK (24. november 2012). Hentet 10. november 2013 og ble innvalgt som representant nummer fire fra fylket. 2017–2021 var hun leder av Stortingets justiskomité. 2021–2025 var hun leder av Kommunal- og forvaltningskomiteen.

Vågslid er utdannet adjunkt. Hun er også aktiv innen revy, musikk og sang i hjemfylket.

Hun er datter av Tokkes tidligere ordfører Hilde Alice Vågslid.

 Stortingskomiteer 
2021–2025 Leder av Kommunal- og forvaltningskomiteen
 2017–2021 Leder av Justiskomiteen
 2013–2017 Medlem av Justiskomiteen
 2010–2013 Medlem Stortingets familie- og kulturkomité (som fast møtende vararepresentant)

 Referanser 

 Eksterne lenker 



Kategori:Ap-statsråder
Kategori:Statsråder i Regjeringen Støre
Kategori:Stortingsrepresentanter fra Ap
Kategori:Stortingsrepresentanter for Telemark
Kategori:Stortingsrepresentanter 2021–2025
Kategori:Stortingsrepresentanter 2017–2021
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Tillitsvalgte i AUF
Kategori:Ap-politikere i Telemark
Kategori:Norske pedagoger
Kategori:Personer fra Tokke kommune